
Narvas Vahtra tänav T3 asuva maa-ala 

üürile andmine  ja üüritasu kehtestamine  

(MTÜ NOORSOO ASSOTSIATSIOON  KIIRUS)

1. ASJAOLUD JA MENETLUSE KÄIK

Narva Linnavalitsuse Arhitektuuri- ja Linnaplaneerimise Ametile laekus MTÜ-lt NOORSOO ASSOTSIATSIOON KIIRUS, registrikood 80127960, taotlus, milles palutakse anda tasuta kasutusse Narvas Vahtra tänav T3 (katastritunnus 51102:004:0045, transpordimaa 100%) asuv maa-ala üldpinnaga 1 653,0 m2 õppeväljaku ehitamiseks mootorsõidukijuhtide väljaõpetamise eesmärgil.
MTÜ NOORSOO ASSOTSIATSIOON KIIRUS taotlust arutati Narva Linnavalitsuse linnavarakomisjoni koosolekul 09.03.2016. a (protokoll nr 3) ning otsustati:

1. Jätta rahuldamata MTÜ NOORSOO ASSOTSIATSIOON  KIIRUS, registrikood 80127960, taotlus Narvas Vahtra tänav T3 (katastritunnus 51102:004:0045, transpordimaa 100%), asuva maa-ala üldpinnaga 1 653,0 m2 tasuta kasutusse andmise kohta õppeväljaku ehitamiseks mootorsõidukijuhtide väljaõpetamise eesmärgil.

2. Teha MTÜ-le NOORSOO ASSOTSIATSIOON  KIIRUS, registrikood 80127960,  ettepanek sõlmida määramatuks ajaks punktis 1 nimetatud maa-ala üürileping, rakendades üüritasu arvestamisel madalamat koefitsienti 0,3.

3. Narva Linnavalitsuse Arhitektuuri- ja Linnaplaneerimise Ametil teavitada MTÜ-d NOORSOO ASSOTSIATSIOON  KIIRUS linnavara kasutusse andmise tingimustest.

4. MTÜ NOORSOO ASSOTSIATSIOON  KIIRUS nõusoleku saamise korral esitada Narva Linnavalitsuse Arhitektuuri- ja Linnaplaneerimise Ametil punktis 2 nimetatud otsus üüritasu arvestamisel madalama koefitsiendi 0,3 rakendamise kohta Narva Linnavalitsuse istungile korralduse vastuvõtmiseks.

MTÜ NOORSOO ASSOTSIATSIOON KIIRUS teatas oma nõusolekust sõlmida üürileping pakutud tingimustel.

2. ÕIGUSLIKUD ALUSED
2.1. Narva Linnavolikogu 17.03.2005. a määruse nr 14/52 “Linnavara kasutusse andmise kord” (muudetud Narva Linnavolikogu 17.01.2008 määrusega nr 4, Narva Linnavolikogu 29.01.2009 määrusega nr 2) (edaspidi ka Kord) punkti 5.1.3 alapunkti b alusel otsustab kasutusse andmise määramata ajaks kohaliku omavalitsuse asutus tema bilansis oleva vara suhtes.

2.2. Korra punktide 46, 46.4 alusel avaliku enampakkumiseta või eelläbirääkimistega pakkumiseta võib anda kasutusse linnavara Korra punktis 7.2 nimetatud subjektidele.

2.3. Korra punkt 47 sätestab, et linnavara enampakkumiseta kasutusse andmise otsustus võetakse vastu Korra punkti 5 (alapunkt 5.1.3; b) alusel. 

2.4. Korra punkti 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linnavalitsuse Arhitektuuri- ja Linnaplaneerimise Amet, kes on Vahtra tänav T3 asuva maa-ala bilansiline valdaja.

2.5. Korra punktide 7.2, 7.2.3 kohaselt üksnes linnavalitsuse korraldusega võib linnavara mittetulundusühingutele kasutusse anda tasuta või „Üüritasu arvestuse metoodilise juhendiga” ette nähtust madalama tasu eest tähtajaga kuni 5 aastat või määramata ajaks. 

2. OTSUS

3.1. Anda MTÜ-le NOORSOO ASSOTSIATSIOON  KIIRUS, registrikood 80127960, avalikku enampakkumist korraldamata määramata ajaks üürile Narvas Vahtra tänav T3 (katastritunnus 51102:004:0045) asuv maa-ala üldpinnaga 1 653,0 m2 õppeväljaku ehitamiseks mootorsõidukijuhtide väljaõpetamise eesmärgil.

3.2. Kehtestada MTÜ-le NOORSOO ASSOTSIATSIOON  KIIRUS, registrikood 80127960, üüritasu Narvas Vahtra tänav T3 asuva maa-ala kasutamise eest kasutusala koefitsiendi (K4) = 0,3 alusel.

3.2. Narva Linnavalitsuse Arhitektuuri- ja Linnaplaneerimise Ametil sõlmida MTÜ-ga NOORSOO ASSOTSIATSIOON  KIIRUS punktis 1 nimetatud maa-ala üürileping.

3. RAKENDUSSÄTTED

4.1. Narva Linnavalitsuse Arhitektuuri- ja Linnaplaneerimise Ametil teha korraldus teatavaks MTÜ-le NOORSOO ASSOTSIATSIOON  KIIRUS.

4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

